galenus.de-humero-iis-modis-prolapso-quos-hippocrates-non-vidit 53
Ὄπισθεν δ’ αὖ ἄλλην ἐσχάρην ἐνδέχεται ἐνθεῖναι , ἀνωτέρω μὲν συχνῷ τοῦ τένοντος τοῦ κατὰ τὴν μασχάλην , κατωτέρω δὲ ὀλίγῳ τῆς κεφαλῆς τοῦ βραχίονος , καὶ τὸ μὲν δέρμα τελέως χρὴ διακαίειν , βαθεῖαν δὲ μηδὲ κάρτα ταύτην ποιέειν · πολέμιον γὰρ τὸ πῦρ νεύροισιν . Ἐπὶ τὴν ὑπόλοιπον χώραν τῶν ὑποδεχομένων τὸ κατ’ ὦμον ἄρθρον ἐκπῖπτον ἀφίκετο τῷ λόγῳ , αὕτη δέ ἐστιν ἐν τοῖς ἔξω μέρεσι τῆς πρόσω χώρας , εἰς ἣν καὶ αὐτὴν ἑώραταί μοι ἅπαξ ἐκπεσὼν ὁ βραχίων . οὐκ ὀρθῶς δὲ ἐν τοῖς πλείστοις τῶν ἀντιγράφων ἡ λέξις οὕτως γέγραπται , ὀπισθίην τε αὖ ἄλλην ἐσχάρην · οὐ γὰρ ὄπισθεν ὁ τόπος οὗτός ἐστι τῆς διαρθρώσεως , ἀλλ’ ἔξωθεν . εἰ γοῦν τις ἀκριβῶς ἐθέλοι διορίσαι τοὺς περικειμένους τόπους τῇ κατ’ ὦμον διαρθρώσει πλάτος ἔχοντας , δῆλον ὅτι νοῶν μὲν ἅπαντας ἐν μὲν τοῖς πρόσω μέσην μὲν εἶναί τινα γραμμὴν ἀπλατῆ , νοουμένην ἀκριβῶς μέσην , ἄνωθεν κατὰ μῆκος τοῦ βραχίονος τεταμένην , ἐπὶ πλάτει δ’ ἑκατέρωθεν ὁριζομένην τὸ πρόσω · κατὰ μὲν τὴν ἔνδον χώραν ὑπὸ τῆς ὠμιαίας φλεβὸς , ἔξωθεν δὲ μέχρι τοσούτου πάλιν ἄλλου δή τινος διαστήματος , ὧν ἡ φλὲψ αὕτη τῆς ἀπλατοῦς ἀφέστηκεν . οὗτοι μὲν οὖν ὅροι τῆς πρόσω χώρας , ἐφ’ ἑκάτερα δὲ τῶν δύο ἕτεροι , ἀφ’ ἦς οἱ κατὰ τὴν μασχάλην τένοντες , ὁ μὲν τὴν ἔνδον ὁρίζων χώραν , ὁ δὲ τὴν ἔξω . τὴν μὲν ἔνδον χώραν τῆς διαρθρώσεως νοεῖσθαί σοι τοῦ μετὰ τῆς φλεβὸς καὶ οὐ μεταξὺ τῆς μασχάλης περιγράφοντος ἔξωθεν τένοντος · ἔτι τε τῆς γραμμῆς ἐκείνης , ὧν ἠξίουν ἀπέχειν διαστημάτων μεταξὺ διάστημά τι τῆς ὠμιαίας φλεβὸς καὶ τῆς τ’ ἀκριβῶς προσθίας μέσης γραμμῆς , ὥστε κατ’ αὐτὴν διαίρεσιν , ὅσον ὑψηλότερόν ἐστι τοῦ κατὰ τὴν μασχάλην ἔξωθεν τένοντος οὐκ ἂν ὀπίσω τῆς διαρθρώσεώς ἐστι τὸ σιμὸν τῆς ὠμοπλάτης , ὥσπερ γε καὶ τὸ κατ’ ὦμον ἡ μασχάλη , τὸ δ’ ἄνω μεταξὺ τοῦ τ’ ἀκρωμίου καὶ τῆς κεφαλῆς τοῦ βραχίονος .
Lemmas: ὄπισθεν δέ αὖ ἄλλος ἐσχάρα ἐνδέχομαι ἐντίθημι , ἀνώτερος μέν συχνός ὁ τένων ὁ κατά ὁ μασχάλη , κάτω δέ ὀλίγος ὁ κεφαλή ὁ βραχίων , καί ὁ μέν δέρμα τέλειος χρή διακαίω , βαθύς δέ μηδέ κάρτα οὗτος ποιέω · πολέμιος γάρ ὁ πῦρ νεῦρον . ἐπί ὁ ὑπόλοιπος χώρα ὁ ὑποδέχομαι ὁ κατά ὦμος ἄρθρον ἐκπίπτω ἀφικνέομαι ὁ λόγος , οὗτος δέ εἰμί ἐν ὁ ἔξω μέρος ὁ πρόσω χώρα , εἰς ὅς καί αὐτός ὁράω ἐγώ ἅπαξ ἐκπίπτω ὁ βραχίων . οὐ ὀρθός δέ ἐν ὁ πολύς ὁ ἀντίγραφος ὁ λέξις οὕτως γράφω , ὀπίσθιος τε αὖ ἄλλος ἐσχάρα · οὐ γάρ ὄπισθεν ὁ τόπος οὗτος εἰμί ὁ διάρθρωσις , ἀλλά ἔξωθεν . εἰ γοῦν τις ἀκριβής ἐθέλω διορίζω ὁ περίκειμαι τόπος ὁ κατά ὦμος διάρθρωσις πλάτος ἔχω , δῆλος ὅτι νοέω μέν ἅπας ἐν μέν ὁ πρόσω μέσος μέν εἰμί τις γραμμή ἀπλατής , νοέω ἀκριβής μέσος , ἄνωθεν κατά μῆκος ὁ βραχίων τείνω , ἐπί πλάτος δέ ἑκατέρωθεν ὁρίζω ὁ πρόσω · κατά μέν ὁ ἔνδον χώρα ὑπό ὁ ὠμιαία φλέψ , ἔξωθεν δέ μέχρι τοσοῦτος πάλιν ἄλλος δή τις διάστημα , ὅς ὁ φλέψ οὗτος ὁ ἀπλατής ἀφίστημι . οὗτος μέν οὖν ὅρος ὁ πρόσω χώρα , ἐπί ἑκάτερος δέ ὁ δύο ἕτερος , ἀπό ὅς ὁ κατά ὁ μασχάλη τένων , ὁ μέν ὁ ἔνδον ὁρίζω χώρα , ὁ δέ ὁ ἔξω . ὁ μέν ἔνδον χώρα ὁ διάρθρωσις νοέω σύ ὁ μετά ὁ φλέψ καί οὐ μεταξύ ὁ μασχάλη περιγράφω ἔξωθεν τένων · ἔτι τε ὁ γραμμή ἐκεῖνος , ὅς ἀξιόω ἀπέχω διάστημα μεταξύ διάστημα τις ὁ ὠμιαία φλέψ καί ὁ τε ἀκριβής πρόσθιος μέσος γραμμή , ὥστε κατά αὐτός διαίρεσις , ὅσος ὑψηλός εἰμί ὁ κατά ὁ μασχάλη ἔξωθεν τένων οὐ ἄν ὀπίσω ὁ διάρθρωσις εἰμί ὁ σιμός ὁ ὠμοπλάτη , ὥσπερ γε καί ὁ κατά ὦμος ὁ μασχάλη , ὁ δέ ἄνω μεταξύ ὁ τε ἀκρώμιον καί ὁ κεφαλή ὁ βραχίων .